google/wiki40b huggingface dataset:
Gemersko-malohontské múzeum

História

Snahy o založenie múzea v Rimavskej Sobote vyvrcholili 3. septembra 1882, kedy bola v meste otvorená Umelecko-archeologická výstava Gemerskej župy. Výstava sa konala v opustenej klasicistickej budove kasární, kde sa napokon v roku 1910 presťahovalo i múzeum. V meste bol zriadený Gemersko-malohontský muzeálny spolok a na výstavu bolo zhromaždených 568 predmetov. Tieto, zväčša darované exponáty sa stali základom zbierkového fondu a po ukončení výstavy sa stali exponátmi novovzniknutého múzea. Za jeho vznikom sú prvý riaditeľ Ján Fábry a trojica nadšencov Viliam Groó, Ľudovít Hüvossy a Štefan Terray. Zaujímavosťou bola prezentácia muzeálnych zbierok na Všeobecnej výstave v Paríži v roku 1900, čoho dokladom je diplom, prezentovaný pri príležitosti osláv 120. výročia založenia Gemersko-malohontského múzea.
Po presťahovaní bola prvá stála expozícia pre verejnosť sprístupnená 18. mája 1913. Po zastavení činnosti muzeálneho spolku boli jeho aktivity obnovené v roku 1925, o rok neskôr bol reorganizovaný. Jeho úlohou bola predovšetkým starostlivosť o múzeum, jeho rozvoj a sprístupňovanie jeho zbierok verejnosti. Po Viedenskej arbitráži sa mesto i múzeum stávajú súčasťou Maďarska a činnosť spolku je zastavená. Budova múzea bola na konci vojny ťažko poškodená a mnohé vzácne exponáty odcudzené. V súčasnosti je budova múzea opravená a je zapísaná v Ústrednom zozname pamiatok, ako Národná kultúrna pamiatka.
Po roku 1996 začalo múzeum vytvárať komplexnú dokumentáciu hmotnej a duchovnej kultúry Rómov z regiónov Gemer a Malohont. O dekádu neskôr, v roku 2005 sa v chorvátskom Bjelovare konala výstava „Ľudová architektúra a spôsob bývania Rómov v Gemeri a Malohonte“, ktorej súčasťou bola prezentácia diel rómskeho rezbára Dezidera Fertöa (1921 – 1996). Neskôr bola prezentovaná aj v Muzeu romské kultury v Brne, v Novohradskom múzeu a galérii v Lučenci a v martinskom Múzeu kultúry Rómov na Slovensku. Okrem brnianskeho, spolupracuje tiež s múzeami v poľskom Tarnove, maďarskom Miškovci, Balážských Ďarmotách a Šalgotarjáne.

Expozície

Stála vlastivedná expozícia bola vytvorená 18. mája 1913, v súčasnej podobe bola sprístupnená 20. decembra 1979. Jej súčasťou je geologicko-mineralogická, zoologická, archeologická, historická, etnologická, výtvarná a expozícia protifašistického odboja, čím poskytuje pomerne komplexný pohľad na región Gemer a Malohont. Zbierkový fond tejto časti tvorí (v roku 2018) 70 076 zbierkových predmetov, cca 62 000 fotografií, negatívov a diapozitívov, ako aj 15 325 archívnych dokumentov a súborov archívnych dokumentov.

Zaujímavosti

Návštevnícky príťažlivým exponátom je múmia ženy menom Tasheritnetiak z Abusír el-Meleku, pochádzajúca z obdobia 21.-25. dynastie (1087 – 664 pred Kr.). Na územie Slovenska ju v roku 1910 priviezol advokát, statkár a cestovateľ István Süteö-Munkácsi.
Chrám svätého Mikuláša (Dolen)

Charakteristika a dejiny

Chrám svätého Mikuláša bol postavaný v období bulharského národného obrodenia v rokoch 1834 - 1837. Zvonica bola úplne dokončená až o 100 rokov neskôr. V roku 1977 bola dedina Dolen vyhlásená za architektonicko-historickú rezerváciu a budove chrámu bol spolu s ďalšími 70 stavbami v dedine priznaný štatút kultúrnej pamiatky.
Budova je zvnútra bohato vyzdobená stenomaľbami a stropná drevená časť je taktiež farebne zdobená. Raritou sú fresky znázorňujúce diabla a jeho pomocníkov, ktoré sa nachádzajú napravo od vchodu do budovy chrámu. Okrem stenomalieb a zdobeného stropu sa v chráme nachadza aj veľké množstvo vzácnych ikon, ktoré boli podarované z rôznych častí sveta. Časť ikon, ktoré sa nachádzajú vo vrchnej časti ikonostasu, vyhotovil známy stenopisec Georgi Filipov.   
Súčasťou chrámu bola aj škola, ktorá sa nachádza v podzemnej miestnosti.
Chrámový zvon bol počas histórie chrámu dvakrát ukradnutý, ale v obidvoch prípadoch sa znovu našiel. Po druhej krádeži bol zvon upravený tak, aby bol ťažší a tým viac zabezpečený proti ďalšiemu prípadnému odcudzeniu. Tohto sa dosiahlo tak, že miestni obyvatelia roztopili medené sudy a vzniknutá kovová hmota, spolu s kovovou hmotou, ktorá vznikla roztavením zlata, ktoré na tento účel bolo darované z Ruska bola pritavená na zvon.
Orist

Poloha

Obec má rozlohu 14,76 km². Najvyšší bod je položený 100 m n. m. a najnižší bod 2 m n. m.

Obyvateľstvo

Počet obyvateľov obce je 661 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Samuel Medvecký

Životopis

Pochádzal zo starého zemianskeho rodu Medvecký z Medvedzia a Malého Bysterca. Študoval v Levoči a Kežmarku, roku 1819 zložil kandidátsku skúšku v Prešove. Pôsobil ako vychovávateľ v zemianskych rodinách, potom kaplán u Adama Lovicha v Banskej Bystrici, od roku 1825 evanjelický kňaz vo Zvolenskej Slatine. Seniorálny dekan a dorozca škôl, člen Matice slovenskej, podporovateľ národných podujatí. Tlačou vydal príležitostnú báseň.
Estang

Poloha

Obec má rozlohu 22,51 km². Najvyšší bod je položený 157 m n. m. a najnižší bod 82 m n. m.

Obyvateľstvo

Počet obyvateľov obce je 643 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Karaiti

Karaiti alebo karaimovia (z hebr. קְרָאִים - kra'im - predčítači) alebo bnej mikra (synovia písma) je najväčšia sekta v judaizme, ktorá vznikla roku 765 na území dnešného Iraku po smrti exilarchu v Bagdade. Titul exilarchu dostával predseda miestnej židovskej komunity, ako jej úradne uznaný predstaviteľ. Starý exilarcha zanechal po sebe dvoch synov. Za nového nástupcu obce bol zvolený mladší syn, obľúbený Chananja ben David. Starší brat Anan ben David a jeho prívrženci sa nechceli s týmto zmieriť a vyhlásili voľbu za neplatnú. Vznikol rozpor, do ktorého zasiahli kalifovi úradníci a zatkli odbojného staršieho brata. Hrozil mu trest smrti. Zachránil sa pomocou rady islamského učenca Abú Hanífa, ktorý navrhol, aby sa Anan pred úradmi vyhlásil za nástupcu sekty neuznávajúcej Talmud.
V návrhu je podobnosť so šiitskou vetvou islamu, ktorá uznáva Korán, ale odmieta ústnu tradíciu - sunnu. Ananovo vysvetlenie bolo prijaté, a tak sa stal úradne uznanou hlavou novej sekty bnej mikra (synovia písma). Z toho sa vytvorilo pomenovanie Karaiti.
Karaiti odmietli Talmud a preto sú považovaní za antirabínske hnutie. Pokyny Tóry sa snažia prenášať priamo do života. V minulosti vynikli ako znalci v skúmaní Tóry.
Tourrettes

Poloha

Obec má rozlohu 33,99 km². Najvyšší bod je položený 592 m n. m. a najnižší bod 155 m n. m.

Obyvateľstvo

Počet obyvateľov obce je 2 697 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Petr Nedvěd

Reprezentačná kariéra

2. januára 1989 emigroval do Kanady, kde získal tamojšie občianstvo a v roku 1994 bol členom strieborného kanadského olympijského tímu na ZOH v Lilehammeri. Na MS 2012 a ZOH 2014 reprezentoval Česko.
Policajt

Policajt je príslušník polície – fyzická osoba v služobnom pomere k polícii.

Názov a etymológia

Výrazy policajt a polícia majú pôvod v lat. politia (zriadenie obce, štát; ústava; [štátna] správa),  ktoré bolo prevzaté zo starogr. πολιτεία – politeia (občianstvo; štátne zriadenie) odvodeného od starogr. πόλις – polis (mesto, [mestský] štát). Do slovenčiny a češtiny boli prevzaté zrejme prostredníctvom nemčiny, t. j. z nem. Polizei (polícia).
V slovenčine je pre policajta zaužívaný aj subštandardný (slangový) výraz poliš. Uniformovaný policajt sa zvykne hovorovo označovať aj ako strážnik, avšak je nutné toto oslovenie odlišovať od rovnomennej hodnosti používanej u obecných polícií na Slovensku.
V angličtine sa na označenie policajta často používa (hovorový) termín cop (pl. cops). Pôvod tohto výrazu nie je jednoznačne dokázaný. Podľa jedného možného vysvetlenia je akronymom utvoreným z výrazu constables on patrol (strážnici na hliadke). Podľa inej etymológie môže byť odvodený z ang. slovesa cop (zadržať, chytiť) alebo vznikol skrátením ang. podstatného mena copper (medený predmet; takto dokázateľne použité v roku 1859), čo môže mať súvis s medenými odznakmi v tvare osemcípej hviezdy, ktoré začali nosiť prví policajti New York Police Department (NYPD) v roku 1845. Keďže tieto odznaky pripnuté na civilnom oblečení boli ich jediným poznávacím znakom, verejnosť policajtov NYPD prezývala coppers.
Vacognes-Neuilly

Poloha

Obec má rozlohu 7,9 km². Najvyšší bod je položený 157 m n. m. a najnižší bod 63 m n. m.

Obyvateľstvo

Počet obyvateľov obce je 504 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Camou-Cihigue

Poloha

Obec má rozlohu 10,08 km². Najvyšší bod je položený 1 009 m n. m. a najnižší bod 208 m n. m.

Obyvateľstvo

Počet obyvateľov obce je 104 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Life Along the Borderline

Life Along the Borderline s podtitulom A Tribute to Nico je hudobný festival venovaný speváčke Nico. Organizuje ho John Cale, ktorý so speváčkou spolupracoval. Jeho prvý ročník sa konal 11. októbra 2008 pri príležitosti speváčkiných nedožitých sedemdesiatych narodenín. Konal sa v Royal Festival Hall v Londýne a vystúpili tu James Dean Bradfield, Mark Lanegan, Manic Street Preachers, Mark Linkous, The Fiery Furnaces, Guillemots, Nick Franglen, Peter Murphy, Liz Green a Lisa Gerrard.
Akcia sa opakovala 10. mája 2009 v Teatro Communale v talianskom meste Ferrara. Tu zahrali Mercury Rev, Mark Lanegan, Lisa Gerrard, Peter Murphy, Soap&Skin a Mark Linkous. V roku 2010 koncert prebehol hneď dvakrát; prvýkrát 27. marca v poľskom Vroclavi a druhýkrát 11. apríla v Ríme.
Ďalší ročník sa konal v januári 2013 v Brooklyn Academy of Music v New Yorku. Vystúpili tu mimojiné Nick Franglen, Kim Gordon, Mark Lanegan, The Magnetic Fields, Meshell Ndegeocello, Peaches, Joan as Police Woman a Sharon Van Etten.
Bouzon-Gellenave

Poloha

Obec má rozlohu 10,29 km². Najvyšší bod je položený 200 m n. m. a najnižší bod 101 m n. m.

Obyvateľstvo

Počet obyvateľov obce je 193 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Courléon

Poloha

Obec má rozlohu 13,77 km². Najvyšší bod je položený 119 m n. m. a najnižší bod 57 m n. m.

Obyvateľstvo

Počet obyvateľov obce je 163 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Preßburger Deutsche Zeitung

Preßburger Deutsche Zeitung boli noviny, ktoré vychádzali v Bratislave v roku 1848.
Bol to nemecký politický týždenník, ktorý podporoval ústavu uhorskej vlády, postupne sa však staval proti nej. Noviny boli v spojení s Österreichische Deutsche Zeitung vo Viedni a mal prílohu Hungaria. Noviny sa zlúčili s Pressburger Zeitung.
Vychádzal trikrát týždenne v Bratislave.
Kružnica (teória grafov)

Kružnica alebo cyklus alebo uzavrený ťah v teórii grafov označuje taký graf, ktorý sa skladá z jediného cyklu – teda uzavretej postupnosti prepojených vrcholov. Kružnica môže byť orientovaná i neorientovaná.
Graf, ktorý ako podgraf obsahuje kružnicu, sa nazýva cyklický. V opačnom prípade sa nazýva acyklický (pozri strom).
Christina Milian

Osobný život

V rokoch 2009-2011 bola manželkou svetoznámeho hudobníka The-Dreama. Roku 2010 sa im narodila dcéra Violet. V súčasnej dobe je slobodná.
Gapennes

Poloha

Obec má rozlohu 11,37 km². Najvyšší bod je položený 102 m n. m. a najnižší bod 44 m n. m.

Obyvateľstvo

Počet obyvateľov obce je 259 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sieťový priechod

Sieťový priechod alebo brána (angl. gateway) je v počítačových sieťach uzol, ktorý spája dve siete s odlišnými protokolmi. Brána musí vykonávať aj funkciu routeru (smerovača), a preto ju radíme v postupnosti sieťových zariadení vyššie. Brána napríklad prijme z Internetu pomocou webovej stránky správu, ktorú odošle do mobilnej GSM siete v podobe SMS správy.
Pojem default gateway (implicitná brána) označuje router (smerovač), cez ktorý sa stanice dostanú do vonkajšej siete (t.j. obvykle do Internetu). Oba významy sú často nesprávne zamieňané.
Nižný Hrušov

Časti obce

Obec sa skladá z nasledujúcich častí: Baňur, Hušták, Hurky, Valal, Ričijov, Maloveska, Kerta, Bikač, Konec, Kadlubec.

Symboly obce

Erb: V bielom (striebornom) poli štítu na zelenej pažiti zelený strom a pod ním čierny, o strom opretý medveď, pripravený zatriasť stromom.

Pamiatky

V obci sa nachádzajú: kaštieľ, gréckokatolícky chrám Zosnutia presvätej Bohorodičky (cerkev) zo 14. storočia, rímskokatolícky kostol Najsvätejšieho Kristovho Tela a Krvi z roku 1917, Kláštor Božieho milosrdenstva.

Školstvo

V obci sa nachádza ZŠ a MŠ Nižný Hrušov.

Hudba

Mužská spevácka skupina Hrušovčan

Šport

Futbalový klub - FK Družstevník Nižný Hrušov je účastník III.ligy.

Pravidelné podujatia

V obci sa koná každoročné bežecké podujatie - Hrušovská sedmička.
V obci sa taktiež každoročne koná kosecká súťaž v kosení ručnou kosou s názvom Zemplínska ostrá kosa.

Dôležité firmy

Čokoládovňa EVA s.r.o.
Rajovidné

Charakteristika

Spravidla žijú na dne, len manty a myliobatisy plávajú vyššie. Niektoré čeľade sú sladkovodné, väčšina žije (hlavne) v mori.
Vyznačujú sa širokým splošteným telom a krídlovitými plutvami, ktorými sa poháňajú – väčšie druhy nimi mávajú ako krídlami. Väčšina druhov sa sfarbením prispôsobuje morskému dnu, niektoré druhy sa aj čiastočne zahrabávajú do dna (potom dýchajú otvormi za očami nazývanými spirákulá). 
Rod manta je planktofágny, ostatné sú dravé. Veľa rají má zuby uspôsobené na drvenie schránok mäkkýšov. Elektrické raje (torpéda) majú svaly transformované na výrobu elektrickej energie na omráčenie koristi. Veľa druhov má na chvoste veľký tŕň pokrytý jedovatými zlúčeninami. 
Väčšina rají kladie vajíčka vo veľkých kožovitých puzdrách obsahujúcich niekedy aj viac vajec. Niektoré raje sú však živorodé.
Myliobatisy žijú v stádach.
Čierna Hora (Poľsko)

Čierna Hora (poľ. Czarna Góra) je dedina na Spiši. Pôvodne obec takmer výlučne osídlená slovenským etnikom (súčasť Uhorska, v rokoch 1939 - 1945 patrila Slovensku), v r. 1945 bola anektovaná Poľskom (dokopy 13 spišských a 12 oravských obcí).  Nachádza sa v jeho južnej časti pri hranici so Slovenskom.
Vladimírsky chrám

Vladimírsky chrám alebo Chrám Vladimírskej ikony Matky Božej (rus. Собо́р Влади́мирской ико́ны Бо́жией Ма́тери) je pravoslávny chrám v Petrohrade na Vladimírskom prospekte. Ide o chrám s piatimi vežami, ktorý sa skladá z dvoch poschodí.

História

Chrám bol vybudovaný v rokoch 1761 až 1769 v barokovom architektonickom štýle, ale nesie aj prvky nastupujúceho klasicizmu. Vybudovaný je podľa projektu talianskeho architekta Trezinniho, ale na jeho ďalšej stavbe participovali aj ďalší architekti. Interiér chrámu je vyzdobený nádherným ikonostasom a mozaikami. Farníkom tohto pravoslávneho chrámu bol počas posledných rokov svojho života aj svetoznámy ruský prozaik F.M. Dostojevskij, ktorého pobyt a pôsobenie pripomína pamätná tabuľa. V rokoch komunistickej diktatúry bol chrám cirkvi odobratý a slúžil ako sklad kníh pre Akadémiu vied.

Súčasnosť

Chrám bol v roku 1990 vrátený Ruskej pravoslávnej cirkvi a opäť sa v ňom konajú bohoslužby. V roku 2000 získal štatút katedrály.
Zbyněk Pospěch

Kariéra

S futbalom začal už ako 6-ročný chlapec v meste jeho rodiska - v Opave. Ako 17-ročný zažil ligový debut. V hral za kluby 1. FC Slovácko, Slovan Liberec a aj nórsky klub Odd Grenland. Od januára 2009 bdue hrať za český klub 1. FC Brno.

FC Artmedia Petržalka

Do Artmedie Petržalka prišiel ako ofenzívna posila vo februári 2008. Zmluvu podpísal na tri roky. Svoj debutový gól zaznamenal v ligovom zápase proti Trnave, keď v 90. minúte zvyšoval na 2-0. Deň na to mal autonehodu, pri ktorej sa vážne nikto nezranil. Zatiaľ najdôležitejší gól strelil v zápase finále slovenského pohára v 90+1. minúte. Prvý hetrik zaznamenal v zápase proti FC Senec.
Flogistónová teória

Flogistónová teória (grécky flogitos – horiaci) bola zastaraná teória spaľovania. Túto teóriu vypracoval alchymista Johann Joachim Becher a neskôr rozšíril a spopularizoval jeho žiak Georg Ernst Stahl, ktorý tvrdil, že korózia je spôsobená horením kovov. 
Podľa tejto teórie bol flogistón podstatnou zložkou všetkých horľavých látok. Pri horení vyprchal a zostal z neho iba popol. Ušľachtilé kovy vraj flogiston pevne viazali a zo zlata sa vôbec nedal vypudiť. 
Flogistónová teória pretrvávala v chémii takmer celé jedno storočie.
Chrám stará svätá Petka (Plovdiv)

Charakteristika

Chrámová zvonica je postavená nad samotným chrámom na skalách pahorku Džambaz Tepe a jej silueta je jedna z charakteristických častí panorámy Starého Plovdivu. Vo zvonici sa nachádza 8 podlhovastých otvorov zakončených frontónmi. Nad vchodom do zvonice je dnes, pôsobením počasia už takmer neviditeľná, stenomaľba Ježiša Krista.
Samotný chrám (tiež postavený v svahu pahorku Džambaz Tepe) je jednoapsidový s kamennými stenami a drevenou strechou bez vnútorných podpier. Zvnútra je chrám vyzdobený stenomaľbami a ikonami.
Vnútri chrámu sa nachádza ajazmo, ktoré bolo známe tým, že jeho voda lieči choroby očí.

Dejiny

Na mieste dnešného chrámu existoval malý chrám už predtým - spomenutý je v gréckych archívoch z roku 1819. V dnešnej podobe bol chrám postavený v roku 1836. O výstavbu sa najviac zaslúžil svojím prispením bohatý plovdivský kupec Vălko Čalăkov, ale finančné dary prinieslo aj veľa iných Plovdivčanov, ako aj Bulharov z okolitých dedín a miest. Z dôvodu existencie veľkej gréckej menšiny v okolí sa chrám dostal v roku 1860 do rúk gréckej pravoslávnej cirkvi - vtedy sa meno chrámu zmenilo na „svätá Paraskeva“. Naspäť pod správu bulharskej pravoslávnej cirkvi sa chrám vrátil v roku 1906. V 70. rokoch 20. storočia bol chrám zatvorený a budova chátrala, neskôr bol, ale renovovaný a znovuotvorený bol oficiálne 9. decembra 2007 a v súčasnosti funguje ako pravoslávny chrám.
Moÿ-de-l’Aisne (obec)

Poloha

Obec má rozlohu 6,26 km². Najvyšší bod je položený 112 m n. m. a najnižší bod 53 m n. m.

Obyvateľstvo

Počet obyvateľov obce je 985 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Buzancy (Ardennes)

Poloha

Obec má rozlohu 22,67 km². Najvyšší bod je položený 291 m n. m. a najnižší bod 166 m n. m.

Obyvateľstvo

Počet obyvateľov obce je 372 obyvateľov (2009).
Graf vývoja obyvateľstva:
Zdroje: INSEE
Saint-Pierre-Canivet

Poloha

Obec má rozlohu 7,01 km². Najvyšší bod je položený 231 m n. m. a najnižší bod 142 m n. m.

Obyvateľstvo

Počet obyvateľov obce je 371 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grahamovo číslo

Súvislosť s Ramseyovou teorémou

Grahamovo číslo je spojené s týmto problémom v Ramseyovej teoréme:
Zoberte do úvahy n-dimenzionálnu hyperkocku a spojte každý pár vrcholov, aby ste získali kompletný graf 2n vrcholov. Potom vyfarbite každú z hrán tohto grafu buď na modro, alebo červeno. Aká je najmenšia hodnota n pre ktorú každé takéto vyfarbenie obsahuje aspoň 1 jednofarebný kompletný podgraf 4 koplanárnych vrcholov?
V roku 1971, Graham a Rothschild dokázali, že tento problém má riešenie, N*, a dali mu ohraničenie 6 ≤ N* ≤ N, kde N je definované výlučne ako veľmi veľké číslo. Spodná hranica 6 bola neskôr zdokonalená na 11 Geoffom Exooom v roku 2003 a na 13 Jeromom Barkleyom v roku 2008. Teda, najznámejšie hranice pre N* sú 13 ≤ N* ≤ N.
Grahamovo číslo, G, je omnoho väčšie ako N. Táto horná hranica bola napokon publikovaná a pomenovaná po Martinovi Gardnerovi v Scientific American v novembri 1977.

Najkrajnešie miesta Grahamovho čísla

...02425950695064738395657479136519351798334535362521
   43003540126026771622672160419810652263169355188780
   38814483140652526168785095552646051071172000997092
   91249544378887496062882911725063001303622934916080
   25459461494578871427832350829242102091825896753560
   43086993801689249889268099510169055919951195027887
   17830837018340236474548882222161573228010132974509
   27344594504343300901096928025352751833289884461508
   94042482650181938515625357963996189939679054966380
   03222348723967018485186439059104575627262464195387.
Poison

História

Americká skupina Poison vznikla v roku 1984, ale presadila sa až po príchode do Los Angeles, kde sa etablovala do miestnej muzikanskej komunity hrajúcej glam metal podľa vzoru kapiel Mötley Crüe a Ratt. V roku 1985 získala do svojich radov excentrického gitaristu C. C. Devilla, s ktorým vydala začiatkom roku 1986 album Look what the cat dragged in. Spoločné turné s Ratt a neustála rotácia klipov na hudobnej stanici MTV vynieslo skupine 4 single v US Top 40 (Cry Tough, Talk Dirty To Me, I Want Action, I Won't Forget You). Debut sa stal platinovým a skočil v Top Ten.
V roku 1988 skupina Poison vydala album Open Up And Say...Ahh! produkovaný Tomom Wermanom. Album sa stal čoskoro platinovým a obsahoval single: Nothin' But A Good Time, Fallen Angel, Every Rose Has Its Thorn (ich prvý #1 singel), Your Mamma Don't Dance. Nasledovalo turné s Davidom Lee Rothom a neskôr už úloha koncertného headlinera.
Do začiatku 90. rokov vstúpil Poison s albumom Flesh and Blood. Album sa stal multi platinový a dosiahol v US rebríčku číslo 2. Obsahoval single: Unskinny Bop, Ride the Wind, Something To Believe In. V roku 1991 po bitke v zákulisí MTV Music Awards medzi C.C. a Bretom ohlásil gitarista odchod.
V roku 1993 vydali viac bluesovo zameraný alnum Native Tongue s gitaristom Richie Kotzenom. Album sa dostal do Top 20 a stal sa zlatým. Kotzen bol na konci roku 1993 nahradený gitaristom Blues Saracenom, s ktorým v roku 1994 začali nahrávať album Crack A Smile. Ten však svetlo sveta uzrel až v roku 2000. Medzitým sa do skupiny sa vrátil pôvodný gitarista C. C. Deville. Vychádza album najväčších hitov a album Power To The People. V roku 2002 vydal Poison svoj zatiaľ posledný album Hollyweird.
Luxemburg (mesto)

Poloha

Obec má rozlohu 51,46 km². Najvyšší bod je položený 402 m n. m. a najnižší bod 230 m n. m.
Nachádza sa na sútoku riek Alzette a Pétrusse v južnej časti Luxemburska.

Dejiny

Základy hlavného a sídelného mesta Luxemburského vojvodstva boli postavené v 4. storočí ako rímska stanica v dobe normanských nájazdov. Jeho názov bol „Lucilinburhuc“. Siegfriedov hrad (r. 963) sa stal sídlom neskorších luxemburských vojvodov. Osada sa postupne dostavovala – v 10. storočí boli postavené hradby a v roku 1244 získala mestské práva. 200 rokov vládla v meste limburská dynastia. Mesto bolo niekoľkokrát dobyté. Až za vlády Ľudovíta XIV. sa zmenilo na mohutnú pevnosť, ktorej výstavbu riadil významný inžinier Sébastien Le Prestre de Vauban. Mesto prešlo pod správu Rakúska, neskôr Francúzska. Počas prvej i druhej svetovej vojny bolo Luxembursko okupované Nemeckom. Členitý terén mesta prekonáva asi 90 mostov. 
Staršia časť Luxemburského Notre-Dame pochádza z rokov 1613 – 1621 a upúta pekný renesančný portál. Nová časť (1935 – 1938) je známa najmä vďaka krypte s renesančným náhrobkom (okolo r. 1610, so skupinovou plastikou Oplakávanie Krista), v ktorej sú uložené telesné pozostatky luxemburského vojvodu a českého kráľa Jána Luxemburského, otca Karola IV. V blízkosti sa nachádza radnica, pred ktorou stojí jazdecký pomník Viliama II.

Obyvateľstvo

Luxembourg má 107 247 obyvateľov (2014).
Graf vývoja obyvateľstva:

Ekonomika

S 7,66 % bola v Luxemburgu nezamestnanosť vyššia o 0,69 % ako luxemburský priemer v roku 2010.
Grignon (Côte-d’Or)

Poloha

Obec má rozlohu 11,68 km². Najvyšší bod je položený 388 m n. m. a najnižší bod 222 m n. m.

Obyvateľstvo

Počet obyvateľov obce je 235 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
University of Reading Science & Technology Centre

University of Reading Science & Technology Centre je vedeckotechnický park nachádzajúci sa vo východnej časti Whiteknights Campus, jedného z univerzitných areálov University of Reading asi tri kilometre južne od centra mesta Reading v anglickom grófstve Berkshire. Zahŕňa približne 3 000 m² kancelárskych a laboratórnych priestorov a ponúka komerčné výskumné a vývojové zariadenia 30 minút od letiska Heathrow.
Park ponúka priestory pre začínajúcich podnikateľov, malé a stredné podniky; klimatizované laboratóriá, sklady a chladiace miestnosti a integrovaný servis počítačových technológií. Umožňuje jednoduchý prístup k univerzitnej knižnici, ponúka príležitosť spolupracovať pri výskume a prístup k špecializovaným technickým službám. Tiež umožňuje kontakt so študentmi a absolventmi, ktorý môžu spolupracovať na projektoch.